מאלנה ארנמן

שרה מגדלנה "מאלנה" ארנמן (בשוודית: Sara Magdalena "Malena" Ernman; נולדה ב-4 בנובמבר 1970 באופסלה, שוודיה) היא זמרת אופרה (סופרן, מצו סופרן) שוודית, המשלבת במוזיקה שלה מוטיבים נוספים מלבד אופרה. ארנמן חברה בסגל אקדמיית המוזיקה השוודית המלכותית וייצגה את שוודיה בתחרות האירוויזיון בשנת 2009 במוסקבה, רוסיה, עם השיר "La Voix". שרה מגדלנה ארנמן נולדה ב-4 בנובמבר 1970 באופסלה, שוודיה. בגיל מוקדם עברה ארנמן לעיירה סאנדוויקן, המרוחקת שעה נסיעה מעיר הולדתה. סאנדוויקן היא עיירה קטנה שנודעה בשוודיה כעיירה מוזיקלית, שהצמיחה אמנים רבים, בעיקר בתחום הג'אז. לאחר שבילתה את ילדותה בעיירה היא עברה לסטוקהולם כדי ללמוד באקדמיית המוזיקה השוודית המלכותית. לאחר שהשלימה את לימודיה עברה לאורלינס, צרפת ולמדה אופרה ושאנסונים בקונסרבטוריון של העיר. לאחר לימודיה ובסמוך לכניסתה לקריירה נישאה ארנמן לשחקן סוונטה טונברי. לזוג נולדו שתי בנות, גרטה ובאטה. בתה, גרטה טונברי, התפרסמה כפעילה למען איכות הסביבה. ארנמן הייתה חברה באופרה של ברלין ולקחה בה חלק גדול כאשר קיבלה תפקידים מרכזיים במספר אופרות נחשבות, שני התפקידים המרכזיים ביותר שלה הם – כרובינו ב"נישואי פיגארו" וצרלינה ב"דון ג'ובאני", האופרות הללו נוצחו גם ידי המנצח הישראלי, דניאל בארנבוים, שהוא גם מי שליהק את ארנמן לתפקידים. בשיתוף פעולה שנערך בין האופרה הפינית הלאומית, האופרה השוודית המלכותית והאופרה של ברלין קיבלה ארנמן את תפקיד רוזין באופרה "הספר מסביליה, או זהירות חסרת תועלת". היא שרה את שיר הפתיחה באופרה "כרמן", שהעלתה האופרה המלכותית השוודית. ארנמן עבדה עם המנצח הצרפתי רנה ג'ייקובס באופן עצמאי וקיבלה תפקידים באופרות משניות, כמו "לה קסאליטו" של פרנצ'סקו קאוואלי. בשנת 2006 הופיעה ארנמן לראשונה בפסטיבל זלצבורג כאניו באופרה "חסדו של טיטוס" בניצוחו של ניקולאוס הרנונקור. בשנת 2007 הופיעה מחדש ככרובינו ב"נישואי פיגארו" אך הפעם תחת ניצוחו של המנצח הבריטי הצעיר ממנה בחמש שנים, דניאל הארדינג. בשנת 2008 היא שרה יחד עם להקת האופרה-קומיק. ארנמן הופיעה גם במספר קונצרטים נחשבים, הידוע ביותר במיניאפוליס, ארצות הברית, בו ארנמן שרה את "רקוויאם" מאת מוצרט, כסולנית ראשית. ב-28 בנובמבר 2008 הוכרז כי ארנמן תתמודד במלודיפסטיבלן לשנת 2009 במטרה להתחרות בתחרות האירוויזיון באותה השנה. ארנמן התמודדה בתחרות עם השיר "La Voix" שנכתב על ידי פרדריק קמפה ובעזרת ארנמן עצמה. ב-28 בפברואר 2009 התמודדה ארנמן בחצי גמר התחרות והוכרז כי עלתה לגמר התחרות. ארנמן זכתה במקום הראשון בגמר המלודיפסטיבלן שהתרחש ב-14 במרץ 2009 באריקסון גלוב, סטוקהולם. זכייה במקום הראשון פירושה ייצוג שוודיה באירוויזיון. ואכן, ייצגה ארנמן את שוודיה באירוויזיון 2009 במוסקבה, רוסיה. את שלב חצי הגמר, בו שירה הושמע רביעי בסדר, עברה ארנמן ביתר קלות כאשר עלתה לגמר ארבעה ימים לאחר מכן מהמקום הרביעי. בגמר ביצועה של ארנמן היה פחות טוב מבחצי הגמר והיא הגיעה בגמר למקום ה-21 עם 33 נקודות בלבד, אף על פי שהייתה אהודה בקהל. שירה La Voix היה השיר השוודי הראשון להכיל כמות ניכרת של מילים בשפה הצרפתית. החלקים בצרפתית נכתבו על ידי ארנמן בלבד ללא עזרה מקמפה מכיוון שארנמן היא דוברת צרפתית שוטפת. ארנמן חשפה כי השמלה שלבשה בתחרות האירוויזיון עלתה 400,000 קרונות שוודיות (37,471 אירו, 156,381 שקלים חדשים). הזמרת דיה נורברג הצטרפה לארנמן באירוויזיון כאחת מזמרות המשנה, כמו שעשתה שנה קודם לכן שהצטרפה לביצוע של שרלוט פרלי. ארנמן השתתפה בסיבוב ההזדמנות השנייה במלודיפסטיבלן 2015 כזמרת אורחת בביצוע ההצעה של הזמר האיראני-שוודי בהארנג מיריס. ההצעה של מיריס הגיעה לחצי הגמר בזכות ארנמן, אך לא העפיל לגמר כשאת מקומו תפס הביצוע של מונס סלמרלוב, שבסופו של דבר זכה באירוויזיון 2015. 2010: פרס זמרת השנה השוודית, הוענק על ידי קרל השישה עשר גוסטב, מלך שוודיה. 2000: Naïve 2001: Cabaret Songs 2002: Songs in Season 2003: My Love 2009: La Voix du Nord 2010: Santa Lucia – En klassisk jul (אלבום חג המולד) 2011: Opera di Fiori 2013: I decembertid 2014: SDS 2016: Sverige 2009: La Voix 2010: Min plats på jorden Die Fledermaus Julie Hercules Dido and Aeneas La Cenerentola Rodelinda מדיה וקבצים בנושא מאלנה ארנמן בוויקישיתוף מאלנה ארנמן, ברשת החברתית פייסבוק מאלנה ארנמן, ברשת החברתית אקס (טוויטר) מאלנה ארנמן, ברשת החברתית אינסטגרם מאלנה ארנמן, ברשת החברתית Goodreads מאלנה ארנמן, במסד הנתונים הקולנועיים IMDb (באנגלית) מאלנה ארנמן, באתר אפל מיוזיק (באנגלית) מאלנה ארנמן, באתר ספוטיפיי מאלנה ארנמן, באתר סאונדקלאוד (באנגלית) מאלנה ארנמן, באתר Last.fm (באנגלית) מאלנה ארנמן, באתר AllMusic (באנגלית) מאלנה ארנמן, באתר MusicBrainz (באנגלית) מאלנה ארנמן, באתר Discogs (באנגלית) מאלנה ארנמן, באתר Songkick (באנגלית) מאלנה ארנמן, באתר Genius מאלנה ארנמן, באתר SecondHandSongs From Sandviken to Uppsala, Google Maps מ. ארנמן, Bio, בדיקה אחרונה ב-29 בספטמבר 2017 Ilze Filks, Swedish student Greta's climate 'school strike' goes global. The Jakarta Post. March 12, 2019 "About the Performer: Malena Ernman", לה פיל, בדיקה אחרונה ב-29 בספטמבר 2017 ק. שוואן, Agnes och Malena Ernman till Globen, אורכב מהמקור באתר די אן אס אי, בדיקה אחרונה ב-29 בספטמבר 2017 Sweden: Malena Ernman to Moscow! - News - Eurovision Song Contest - Baku 2012, האתר הרשמי של האירוויזיון, בדיקה אחרונה ב-29 בספטמבר 2017 "Här är Malenas finalklänning - Melodifestivalen - Expressen Nöje - Nöjesnyheter Musiknyheter Filmnyheter", בדיקה אחרונה ב-29 בספטמבר 2017 "Behrang Miris kamp – därför ställer Malena Ernman upp i Melodifestivalen 2015", בדיקה אחרונה ב-29 בספטמבר 2017 Anna Larsson, Malena Ernman and Miah Persson are appointed court singers, בדיקה אחרונה ב-29 בספטמבר 2017